Publication: Magyar Közlöny
Issue: MK-1998-108 (Year: 1998, Number: 108)
Era: 1990-2004
Section: általános szabályairól és eljárási rendjéről szóló, módosított 10/1993. (XII. 30.) MüM rendeleten túl nem adható.
Paragraph Index: 68

3. A munkaterület rövid, jellemző leírása A pszichiátriai és mentálhigiénés szakápoló ápolási, gondozási és mentálhigiénés tevékenységet végez önállóan vagy a gyógyító team tagjaként az alábbi területeken: — egészségügyi intézmények pszichiátriai fekvőbetegosztályain: = pszichiátria, = addiktológia, = gerontopszichiátria, = mentálhigiénés osztály, = krízis intervenciós osztály, = neurózis osztály, = gyermekpszichiátriai osztály, = igazságügyi megfigyelő és elmegyógyintézet, = pszichiátriai rehabilitációs osztályok/intézmények; 1998/108. szám — nappali ellátást nyújtó intézményekben: = nappali szanatóriumok, = szenvedélybetegek nappali intézménye; — átmeneti elhelyezést nyújtó intézményekben: = pszichiátriai és szenvedélybetegek átmeneti otthona; — járóbeteg-ellátás területein: = szakambulanciák, = szakgondozók; — az alapellátás mentálhigiénés hálózatában: = hajléktalanok gondozási központja; — pszichiátriai szakosított ellátásban: = pszichiátriai betegek otthona. A pszichiátriai és mentálhigiénés szakápoló tevékenysége során azokkal az egyénekkel, kliensekkel/betegekkel foglalkozik, akik pszichés támogatásra szorulnak, vagy betegségük kapcsán pszichiátriai szakellátást igényelnek. III. A szakképesítés szakmai követelményei III/1. A foglalkozás gyakorlása során előforduló legfontosabb feladatcsoportok, feladatok — Napi munkája során alkalmazza pszichiátriai ismereteit. — Az életkori sajátosságoknak megfelelő alap- és szakápolási feladatokat végez a pszichiátria területén. — Részt vesz a prevenció különböző színterein és szintjein végzett munkában. — Közreműködik a szocializáció folyamatában. — Aktívan közreműködik a szocio- és pszichoterápiában. — Önismerete birtokában személyiségének fejlesztésére törekszik. — A szituációnak megfelelően kommunikál. — A gyógyító team-mel, a beteggel és környezetével kapcsolatot tart. — Tevékenységét a vonatkozó etikai normáknak és jogi szabályoknak megfelelően végzi. — Napi munkáját szervezési ismeretei alapján végzi. III/2. Szakmai követelmények A pszichiátriai és mentálhigiénés végzettséggel rendelkező ápoló legyen képes: A klinikumi ismeretei alapján: — felsorolni és megfogalmazni a pszichiátria szakterületeit, — definiálni és jellemezni a pszichiátriai kórképeket, — krízis- és veszélyeztető állapotokat felismerni és megfelelően kezelni, — a deviáns viselkedésmódokat meghatározni és felismerni, — ismerni a pszichiátriai diagnosztikai eljárásokat, — a pszichológiai tesztek felvételében közreműködni. Pszichiátriai szakápolási munkája során: — individuális, holisztikus betegápolást megvalósítani, — a beteg problémáját meghatározni, — a pszichiátriai beteget az ápolási folyamat és a szakmai protokoll szerint ápolni, — a gyógyító team tagjaként aktívan dolgozni, — a pszichiátriai betegek alapvető szükségleteinek speciális kielégítéséhez hozzájárulni, — a pszichiátriai betegek magasabb rendű szükségleteinek speciális kielégítését segíteni, — pszichiátriai betegeket megfigyelni, — pozitív és negatív állapotváltozásokat — különös tekintettel az életkori sajátosságokra — szakszerűen észlelni és dokumentálni, — a gyógyszereléssel kapcsolatos speciális ápolói feladatokat ellátni, — felismerni a pszichofarmakonok hatásait, mellékhatásait, — vallási, etnikai szempontokat figyelembe véve ápolni, — az alacsony szociális helyzetből adódó nehézségeket kezelni, — speciális diagnosztikus vizsgálatoknál segédkezni, — a beteget vizsgálatokra előkészíteni, orvosi beavatkozásoknál segédkezni. A mentálhigiéné kapcsán: — hospitalizációs ártalmakat megelőzni, — a munkája során a prevenciós szemléletet érvényesíteni, — részt venni a prevenció különböző színterein, — önkárosító, lelki egészséget veszélyeztető tényezőket felismerni, — egészséges életmódra nevelést végezni az életkori sajátosságok figyelembevételével, — egészségmegőrzési életvezetési tanácsokat nyújtani, tájékoztatni. A szocializáció folyamatában: — esztétikus, terápiás környezetet biztosítani, — reszocializációs folyamatban részt venni, — habilitációs tevékenységet folytatni, — rehabilitációs folyamatban részt venni, — speciális nevelési módszereket alkalmazni a gyermekek, a serdülők és az időskorúak speciális igényeinek figyelembevételével. A szocioterápia, pszichoterápia alkalmazása során: — szocioterápiás és pszichoterápiás csoportok munkájában részt venni, — értelmezni a csoporttörténéseket és jelenségeket, — csoportvezető mellett koterapeutaként részt venni, — szabadidős, rekreációs csoportokat vezetni, — a betegek napi tevékenységét megszervezni, — a team által előírt terápiára motiválni, — a betegek pszichés támogatásában részt venni, — a betegek önsegítő, érdekképviseleti tevékenységét támogatni. 1998/108. szám Az önismeret—személyiségfejlesztés kapcsán: — önismerettel rendelkezni, — pozitívan gondolkodni, — másságot elfogadni, — társas viselkedés alapjait és meghatározó tényezőit ismerni, — konfliktusokat tűrni és megfelelően kezelni, — magatartásával hiteles viselkedési normát mutatni, — saját mentálhigiénés állapotát szinten tartani és fejleszteni, — a kiégési szindrómát megelőzni, — ismereteit kollegáinak továbbadni, — munkája során szerzett tapasztalatait átadni, — gyakorlati oktatásban részt venni, — önmagát továbbképezni, — szakmai álláspontját megvédeni. A kommunikáció során: — a helyzetnek megfelelően verbális és nonverbális módon kommunikálni, — a beteget meghallgatni, — metakommunikációs technikákat alkalmazni, — a beteg metakommunikatív jelzéseit dekódolni, — kommunikációs zavarokat értékelni, — a beteg családtagjaival kommunikálni. A kapcsolattartás vonatkozásában: — az ápolási-gondozási tevékenység során tanácsot adni, — a beteggel és a beteg közvetlen környezetével kapcsolatot tartani, — környezettanulmányt készíteni, — a betegek egymás közötti kapcsolatait rendezni, — segítő támaszt nyújtó kapcsolatokat kialakítani, — kapcsolatot tartani az egyéb ellátási formákkal, különös tekintettel az önsegítő csoportokra. Etikai és jogi ismeretei birtokában: — az etikai normákat betartani, — munkája során az egészségügyi törvény előírásai szerint eljárni, — az egészségügyi törvény pszichiátriai vonatkozásait (a betegek jogaira vonatkozó különös szabályokat) alkalmazni, — a szakmai szabályokat és a kompetencia határait betartani, — a beteg személyiségjogait tiszteletben tartani és védeni, — az információkat szakszerűen kezelni, — a beteg értékeit kezelni. Szervezési ismereteinek megfelelően: — a higiénés szabályokat betartani, — a tűz- és munkavédelmi rendszabályokat betartani, — az ügyrendi szabályokat ismerni, — a tevékenységét dokumentálni, — a dokumentáció során az informatikai eszközöket kezelni. IV. A szakképesítés vizsgáztatási követelményei IV/1. A szakmai vizsgára jelentkezés feltételei

Source: https://magyarkozlony.hu/hivatalos-lapok/70fbaaede1d22b0b83fb6fef463e1ee7dd472967/dokumentumok/3ccffde7631a96e58fe208ea663c4a105ff4638b/letoltes